Diari Oficial de la Generalitat Valenciana


Sumari del DOGV 7158, del 22-11-2013 (2013/11877)

RESOLUCIÓ de 13 novembre de 2013, del director general d'Administració Local, per la qual es publica la modificació dels Estatuts del Consorci per a la Gestió dels Residus Sòlids Urbans del Baix Vinalopó.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7158

Data del DOGV
:   22-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11949


Data del document
:   13-11-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 13 novembre de 2013, del director general d'Administració Local, per la qual es publica la modificació dels Estatuts del Consorci per a la Gestió dels Residus Sòlids Urbans del Baix Vinalopó. [2013/11502]  
  
D'acord amb el que disposa l'article 9 dels Estatuts del Gestió dels Residus Sòlids Urbans del Baix Vinalopó, en relació amb l'article 109, apartat 3, de la Llei 8/2010, de 23 de juny, de la Generalitat, de Règim Local de la Comunitat Valenciana, la modificació dels estatuts del consorci, una vegada aprovada per l'òrgan plenari de tots els seus membres, serà remesa a l'òrgan de la Generalitat competent en matèria de règim local per a la publicació en el Diari Oficial de la Comunitat Valenciana, si complix tots els requisits legals.  
  
El Consorci per a la Gestió dels Residus Sòlids Urbans del Baix Vinalopó ha tramitat la modificació dels seus estatuts a fi de formalitzar la incorporació al consorci dels municipis d'Aspe i el Fondó de les Neus, així com suprimir la disposició transitòria quarta, que queda buida de contingut amb la incorporació esmentada.   
Remesos l'expedient tramitat i els estatuts aprovats, no s'hi advertix infracció de l'ordenament jurídic.   
Per tot això, d'acord amb l'article 109.3 de la Llei 8/2010, de 23 de juny, de la Generalitat, de Règim Local de la Comunitat Valenciana, i l'article 33.2 del Decret 110/2011, de 2 de setembre, del Consell, pel qual s'aprova el Reglament Orgànic i Funcional de la Presidència i la Conselleria de Presidència, resolc:  
  
Article 1  
Publicar en el Diari Oficial de la Comunitat Valenciana la modificació dels Estatuts del Consorci per a la Gestió dels Residus Sòlids Urbans del Baix Vinalopó, el contingut de la qual s'exposa en l'article següent.  
  
  
Article 2  
a) L'article primer dels estatuts, després de la modificació aprovada, té el contingut següent: «El Consorci per a la Gestió dels Residus Sòlids Urbans del Baix Vinalopó estarà integrat per la Diputació Provincial d'Alacant i pels ajuntaments d'Elx, Santa Pola, Crevillent, Novelda, Monforte del Cid, la Romana, Algueña, Hondón de los Frailes, Aspe i el Fondó de les Neus.  
b) Se suprimix la disposició transitòria quarta.  
Contra esta resolució, per posar fi a la via administrativa, en virtut del que establix la disposició addicional tercera, apartat primer del Decret 82/2013, de 21 de juny, del Consell, pel qual s'aprova el Reglament Orgànic i Funcional de la Presidència i de la Conselleria de Presidència i d'Agricultura, Pesca, Alimentació i Aigua, podran interposar-se els recursos següents:  
a) Potestativament, recurs de reposició davant del mateix òrgan que ha dictat l'acte, en el termini d'un mes a comptar de l'endemà de la notificació d'esta resolució, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
b) Directament recurs contenciós administratiu davant dels jutjats contenciosos administratius en el termini de dos mesos comptats a partir de l'endemà al de la notificació d'esta resolució, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que els interessats puguen exercitar qualsevol altra via que estimen oportuna.  
  
València, 13 de novembre de 2013.- El director general d'Administració Local: Vicente Saurí Martí.